section_heading: Hyuga
paragraph_text: Klan Hyuga (日向一族, Hyūga Ichizoku, "obitelj Hyūga"), jedan od najstarijih i najplemenitijih klanova u Konohi, podijeljen je na 2 obitelji: glavnu (宗家, Sōke), koja vlada, i razgranatu (分家, Bunke), koja je štiti. Svi pripadnici razgranate obitelji posjeduju ukleti pečat, koji glavnoj obitelji omogućuje potpunu kontrolu nad njima. Taj pečat, u kombinaciji s jednostavnom gestom ruke, može uništiti mozak svoga nositelja. Također osigurava tajnu Byakugana jer on samo nakon nositeljeve smrti nestaje i zapečaćuje Byakugan. Očito postoji mržnja između članova glavne i razgranate obitelji, najvjerojatnije zbog činjenice da razgranati članovi moraju štititi tajne klana Hyuga, bez obzira na svoje vlastito napredovanje i moć. To se može jasno vidjeti u Hizashijevom i Nejijevom ponašanju.